Ministru kabineta sēdes protokollēmuma

**„Par Veselības ministrijas budžeta iestādes maksas pakalpojumu un citu pašu ieņēmumu 2012.gada līdzekļu atlikumu”** projekta sākotnējās ietekmes novērtējuma ziņojums

**(anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nav attiecināms. |
| 2. | Pašreizējā situācija un problēmas | Lai nodrošinātu pilnvērtīgu pacientu ārstēšanu ambulatorās veselības aprūpes līmenī, kā arī noteikta veselības stāvokļa uzturēšanu, lai persona nezaudētu darbspēju, un mazinātu nepieciešamību pacientiem ārstēties slimnīcā, ir jānodrošina pietiekams atbalsts kompensējamo zāļu saņemšanā no valsts puses. Piešķirtie finanšu līdzekļi ambulatorajai ārstēšanai paredzēto zāļu un medicīnisko ierīču kompensācijai ir nepietiekoši. 2013.gadā paredzams valsts budžeta līdzekļu deficīts zāļu un medicīnisko ierīču iegādes izdevumu segšanai. Izdevumu izpilde zāļu un medicīnisko ierīču iegādei 2013.gadā plānojama 84 782 494 latu apmērā. 2013.gadā pieejamie finanšu resursi ir 80 568 563 lati. No šiem līdzekļiem samaksāti atlikušie norēķini par 2012.gada decembri 3 463 018 lati, kā arī prognozēti rēķini par 2013.gada janvārī – novembrī izsniegtajām zālēm 81 249 890 lati (84 782 494/12x11,5 mēn.) Tādējādi sagaidāmais līdzekļu deficīts 2013.gadā veidosies **4 144 345 lati** ((78 568 563 lati + 2 000 000 lati) - 3 463 018 lati - 81 249 890 lati) (minētā informācija ietverta Veselības ministrijas sagatavotajā informatīvajā ziņojumā atbilstoši Ministru kabineta 2012.gada 16.augusta protokola Nr.46 24.§ Informatīvais ziņojums „Par Sociālās drošības tīkla stratēģijas veselības jomas pasākumu turpināšanu 2013.gadā un turpmākajos gados” 3.punktā dotajam uzdevumam „Finanšu situācija veselības aprūpes jomā”).    Veselības ministrija piedāvā daļu nepieciešamo finanšu līdzekļu nodrošināt nozares ietvaros, novirzot kārtējā gada valsts budžetā Veselības ministrijas padotības iestādes - Nacionālā veselības dienesta - neizmantoto 2012.gada maksas pakalpojumu un citu pašu ieņēmumu līdzekļu atlikumu uz 2013.gada 1.janvāri, **75 173** latu apmērā.  Ņemot vērā iepriekš minēto, nepieciešams valdības konceptuāls atbalsts, ka Veselības ministrijas padotības iestādes neizlietotais maksas pakalpojumu un citu pašu ieņēmumu 2012.gada līdzekļu atlikums tiek novirzīts uz valsts budžeta programmas 33.00.00 „Veselības aprūpes nodrošināšana” apakšprogrammu 33.03.00 „Kompensējamo medikamentu un materiālu apmaksāšana” 75 173 latu apmērā, lai daļēji segtu līdzekļu deficītu zāļu un medicīnisko ierīču iegādes izdevumu segšanai. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Ministru kabineta sēdes protokollēmuma „Par Veselības ministrijas budžeta iestāžu maksas pakalpojumu un citu pašu ieņēmumu 2012.gada līdzekļu atlikumiem” projekts (turpmāk – MK protokollēmuma projekts) paredz Veselības ministrijas padotības iestādes Nacionālā veselības dienesta neizlietoto 2012.gada maksas pakalpojumu un citu pašu ieņēmumu līdzekļu atlikumu uz 2013.gada 1.janvāri **75 173** latu apmērā novirzīt uz valsts budžeta programmas 33.00.00 „Veselības aprūpes nodrošināšana” apakšprogrammu 33.03.00 „Kompensējamo medikamentu un materiālu apmaksāšana” 75 173 latu apmērā, lai daļēji segtu līdzekļu deficītu kompensējamo medikamentu apmaksai.  MK protokollēmuma projekts daļēji atrisinās anotācijas I sadaļas 2.punktā minētās problēmas.  Gadījumā, ja papildu līdzekļi netiks novirzīti uz iepriekš minēto pasākumu, pacientiem netiks kompensēti medikamenti un medicīnas ierīces. |
| 5. | Projekta izstrādē iesaistītās institūcijas | Nacionālais veselības dienests. |
| 6. | Iemesli, kādēļ netika nodrošināta sabiedrības līdzdalība | MK protokollēmuma projekts nav saistošs plašam sabiedrības lokam. Turklāt MK protokollēmuma projekts neparedz negatīvu ietekmi uz sabiedrību, tieši otrādi, tiek meklēti papildus finanšu līdzekļi, lai nodrošinātu zāļu un medicīnas ierīču kompensāciju pacientiem, līdz ar to sabiedrības līdzdalība netika nodrošināta. |
| 7. | Cita informācija | Nav attiecināms. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013.gads** | | Turpmākie trīs gadi (tūkst. latu) | | |
| **2014.** | **2015.** | **2016.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **80 090.7** | **0** | **0** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 80 090.7 | 0 | 0 | 0 | 0 |
| t.sk. apakšprogramma 33.03.00 „Kompensējamo medikamentu un materiālu apmaksāšana” | 80 090.7 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **80 090.7** | **75.2** | **0** | **0** | **0** |
| 2.1. valsts pamatbudžets | 80 090.7 | 75.2 | 0 | 0 | 0 |
| t.sk. apakšprogramma 33.03.00 „Kompensējamo medikamentu un materiālu apmaksāšana” | 80 090.7 | 75.2 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **0** | **-75.2** | **0** | **0** | **0** |
| 3.1. valsts pamatbudžets | 0 | -75.2 | 0 | 0 | 0 |
| 3.2. speciālais budžets | 0 | 0 | 0 | 0 |  |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **X** | **+75.2** | **0** | **0** | **0** |
| 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | **X** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam „Par valsts budžetu 2013.gadam“ un ņemot vērā ar Finanšu ministrijas 2013. gada 26.aprīļa rīkojumu Nr.179 „Par papildu apropriāciju” veiktās ieņēmumu un izdevumu izmaiņas:  valsts budžeta programmas 33.00.00 „Veselības aprūpes nodrošināšana” apakšprogrammā 33.03.00 „Kompensējamo medikamentu un materiālu apmaksāšana” resursi izdevumu segšanai 80 090 700 lati, tai skaitā dotācija no vispārējiem ieņēmumiem 78 075 200 lati un ieņēmumi no maksas pakalpojumiem un citi pašu ieņēmumi 2 015 500 lati.  2013.gadā paredzamais valsts budžeta līdzekļu deficīts zāļu un medicīnisko ierīču iegādes izdevumu segšanai **4 144 345 lati** (detalizēts skaidrojums ietverts Veselības ministrijas sagatavotajā informatīvajā ziņojumā atbilstoši Ministru kabineta 2012.gada 16.augusta protokola Nr.46 24.§ Informatīvais ziņojums „Par Sociālās drošības tīkla stratēģijas veselības jomas pasākumu turpināšanu 2013.gadā un turpmākajos gados” 3.punktā dotajam uzdevumam „Finanšu situācija veselības aprūpes jomā”);  Veselības ministrija piedāvā, lai daļēji segtu līdzekļu deficītu kompensējamo medikamentu apmaksai, daļu nepieciešamo finanšu līdzekļu nodrošināt nozares ietvaros, novirzot kārtējā gada valsts budžetā Veselības ministrijas budžeta iestādes - Nacionālā veselības dienesta - neizmantoto 2012.gada maksas pakalpojumu un citu pašu ieņēmumu līdzekļu atlikumu uz 2013.gada 1.janvāri, **75 173** latu apmērā, tādējādi nodrošinot iespēju saņemt kompensējamos medikamentus vispārējā kārtībā (A un B saraksts) ~557 pacientiem (75 173 lati / izmaksas uz vienu pacientu 135 lati = 557 pacienti) .  MK protokollēmuma projekts paredz palielināt:  valsts budžeta programmas 33.00.00 „Veselības aprūpes nodrošināšana” apakšprogrammas 33.03.00 „Kompensējamo medikamentu un materiālu apmaksāšana” izdevumu daļu (3000 kods subsīdijas un dotācijas) par 75 173 latiem (vienlaikus sadaļā „Finansēšana” palielinot naudas līdzekļus no budžeta iestāžu maksas pakalpojumu un citu pašu ieņēmumu 2012.gada līdzekļu atlikumiem par 75 173 latiem).  Tādējādi MK protokollēmuma projekta finansiālā ietekme 2013.gadā uz kopējo valsts budžetu ir 75 173 lati. Bet, ņemot vērā to, ka ir plānots izdevumu palielinājums, novirzot Nacionālā veselības dienesta deponēto līdzekļu kontā ieskaitītos naudas līdzekļus 75 173 latu apmērā no iestāžu maksas pakalpojumu un citu pašu ieņēmumu neizmantotiem 2012.gada līdzekļu atlikumiem, tad ietekmes uz valsts budžetu nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Pēc MK protokollēmuma apstiprināšanas Veselības ministrija normatīvajos aktos noteiktajā kārtībā sagatavos un iesniegs Finanšu ministrijā atbilstošu pieprasījumu valsts budžeta apropriācijas palielināšanai. Savukārt Finanšu ministrs normatīvajos aktos noteiktajā kārtībā, informējot Saeimas Budžeta un finanšu (nodokļu) komisiju par apropriācijas palielināšanu Veselības ministrijai un, ja Saeimas Budžeta un finanšu (nodokļu) komisija neiebilst pret apropriācijas palielināšanu, palielinās Veselības ministrijai likumā "Par valsts budžetu 2013.gadam" noteikto apropriāciju. | | | | |

Anotācijas II, IV – VII. sadaļa – *projekts šīs jomas neskar.*

Veselības ministre I.Circene

14.05.2013 17:05

1171

A.Veidemanis

67876029, [Arturs.Veidemanis@vm.gov.lv](mailto:Arturs.Veidemanis@vm.gov.lv)